เก็บ 2 หุ้น Top Pick ยานยนต์ รับยอดผลิตรถยนต์เดือนเม.ย.โตเด่น12%
เก็บ 2 หุ้น Top Pick ยานยนต์ รับยอดผลิตรถยนต์เดือนเม.ย.โตเด่น12%
11 พ.ค. 2561

บล.เคทีบี (ประเทศไทย) ระบุในบทวิเคราะห์วันนี้(11พ.ค.) ว่า ส.อ.ท.เปิดเผยในเดือน เม.ย.2018 จำนวนรถยนต์ที่ผลิตได้มีทั้งสิ้น 1.35 แสนคัน เพิ่มขึ้น 11.87% เทียบช่วงเดียวกันของปีก่อน จากการผลิตรถยนต์นั่งและรถกระบะเพื่อส่งออกและเพื่อจำหน่ายในประเทศที่เพิ่มขึ้น อย่างไรก็ตาม ยอดผลิตรถยนต์ลดลง 30.97% MoM เนื่องจากเดือน เม.ย.2018 มีวันทำงานน้อยกว่า รวมเดือน ม.ค.-เม.ย.2018 มีจำนวนรถยนต์ที่ผลิตได้ทั้งสิ้น 6.74 แสนคัน เพิ่มขึ้น 11.29% เทียบช่วงเดียวกันของปีก่อน ทั้งนี้ ส.อ.ท.คาดว่าในปี 2018 จะสามารถผลิตรถยนต์ได้ตามเป้าหมายที่กำหนดไว้ที่ 2 ล้านคัน (อินโฟเควสท์)
KTBST: มีมุมมองเป็นบวกต่อยอดการผลิตรถยนต์ที่ยังคงปรับตัวเพิ่มขึ้นได้ดีต่อเนื่อง ทั้งนี้ เราประเมินยอดผลิตรถยนต์ปี 2018 ที่ 2.08 ล้านคัน เพิ่มขึ้นราว 5% เทียบช่วงเดียวกันของปีก่อน ซึ่งสูงกว่า ส.อ.ท.คาดไว้ โดยยอดผลิตรถยนต์รวมเดือน ม.ค.-เม.ย.2018 คิดเป็น 32% จากเป้าของของเราทั้งปี ซึ่งเรามีมุมมองว่าจะสามารถทำได้ตามเป้าหมาย จากผลบวกของยอดขายรถยนต์ในประเทศที่จะเติบโตได้โดดเด่น ขณะที่ยอดผลิตรถกระบะที่เติบโตได้ดีคาดว่าจะเป็นบวกต่อ AH และ SAT ที่มีการผลิตชิ้นส่วนสำหรับรถกระบะค่อนข้างมาก ทั้งนี้ยังให้น้ำหน้กการลงทุนเป็น Neutral โดยหุ้น Top Pick ได้แก่ AH ราคาเป้าหมาย 42 บาท และ SAT ราคาเป้าหมาย 23 บาท